टाइम्स नाउ द्वारा किये गए एक स्टिंग ऑपरेशन में जेडीएस से जुड़ा चौंकाने वाला विवरण सामने आया है जिसमें मुस्लिमों को कैबिनेट बर्थ आवंटित न करने की बता कही गयी है। जेडीएस के अंदरूनी सूत्रों ने माना है कि मुसलमानों को जानबूझकर प्रमुख पोर्टफोलियो से दूर रखा गया है। उन्होंने आगे कहा, सभी गौड़ा मुसलमानों से नाराज हैं क्योंकि मुसलमानों ने उम्मीद के अनुसार जेडीएस को वोट नहीं दिया था। जेडीएस सर्वेक्षण के मुताबिक, कुछ मुस्लिम क्षेत्रों में मुसलमानों द्वारा मिले कम समर्थन की वजह से गौड़ा पार्टी की हार हुई है। इसलिए इस भावना का सही बदला लेने के लिए ‘धर्मनिरपेक्ष’ पार्टी ने ये तय किया है कि राज्य की कैबिनेट से मुस्लिमों को दूर रखा जायेगा। कैबिनेट बर्थ के लिए मुस्लिमों से बातचीत से जेडीएस ने इंकार कर दिया है।